open-index/open-wikipedia-markdown huggingface dataset:
कांच तंतु

right|thumb|200px|काँच के तंतुओं का गुच्छा
काँच से पूर्णत: निर्मित तंतु के लिए **काँच तंतु** (glass fibre या Fibre glass) शब्द का प्रयोग होता है।

## निर्माण विधि
प्लैटिनम धातु के बने प्यालों के पेंदे के अति सूक्ष्म छिद्रों से द्रवित काँच अति संपीडित जलवाष्प, या वायु, द्वारा निकलने पर और शीघ्रता से खींचने पर काँच तंतु बनता है। कर्षण करने की गति प्राय: ६,००० फुट प्रति मिनट होती है। प्रत्येक तंतु की अनुप्रस्थ काट वृत्ताकार होती है और इसका व्यास ०.०००५ से ०.०००३ इंच तक होता है, इसकी लंबाई ६ से १५ इंच तक होती है। छिद्रों के नीचे वाहकपट्ट (Conveyor) पर तंतु संगृहीत होते हैं। इन संगृहीत तंतुओं को ही काँच की रुई (glass wool) कहा जाता है। काँच की रुई को दवा और नमदे की भाँति जमाकर काँच के बहुत कोमल कंबल भी बनाए जाते हैं। काँच वस्त्र के निर्माण के लिए आध इंच के व्यास की काँच की गोलियाँ बना ली जाती हैं। इन गोलियों को विद्युत भट्ठी में द्रवित किया जाता है और प्लैटिनम धातु के प्यालों के अति सूक्ष्म छिद्रों से निकालकर तंतुओं को अति शीघ्रता से और बिना किसी ऐंठन के, कर्षण यंत्र के तकुआ द्वारा खींचा जाता है। आधुनिक कर्षण प्रणाली में अनेक (२०० से अधिक) तंतुओं को मिलाकर एक तंतु बनाया जाता है जहाँ पूर्वोक्त रीति से बने १०-१२ तंतुओं को मिलाकर एवं बटकर भिन्न प्रकार के काँच के सूत बनाए जाते हैं। अंत में बुनने की साधारण मशीनों पर सूती और रेशमी वस्त्रों के सदृश ही बुने जाते हैं। ये वस्त्र देखने और छूने में, रेशमी वस्त्रों के समान होते हैं।

## गुण
काँच तंतु पर रासायनिक अम्लों एवं क्षारों का कोई प्रभाव नहीं पड़ता। काँच की भाँति केवल हाइड्रोक्लोरिक अम्ल से इसका संक्षारण होता है। यह ६०० डिग्री सेंटीग्रेड तक के ताप को सहन कर सकता है और इस ताप पर यह कोमल हो जाता है। बिना कते तंतु की अपेक्षा कते तंतु और उनकी अपेक्षा काँच वस्त्र कहीं अधिक ताप सहन कर सकते हैं। काँच तंतु में किसी प्रकार के कीड़े नहीं लगते और काँच वस्त्र को अम्ल, साबुन अथवा केवल जल से धोकर साफ किया जा सकता है। रंगीन काँच से रंगीन धागे और रंगीन वस्त्र निर्मित हो सकते हैं। ये रंग टिकाऊ एवं पक्के होते हैं। काँच तंतु गरमी या ठंड रोकने के लिए भी उपयुक्त हैं, क्योंकि ये उत्तम असंचालक हैं। विशेष काँच द्वारा उत्पादित काँच तंतु विद्युत के लिए भी उत्तम विसंवाहक (insulator) हैं। काँच तंतु ध्वनि को भी आगे बढ़ने से रोकता है। उत्तम ध्वनि संहारक होने के कारण इसका उपयोग ध्वनिकी (Acoustics) होता है। काँच वस्त्रों से पर्दे, मेज के कपड़े और नेकटाई आदि बनाए जाते हैं। काँच तंतु में तनाव शक्ति बहुत अधिक होती है, अत: किसी वस्तु में अधिक तनाव शक्ति लाने के लिए प्लास्टिक के भीतर काँच तंतु रख दिए जाते हैं और विशेष पीडन क्रिया से उसमें अधिक तनाव शक्ति आ जाती है। ऐसी वस्तुओं का उपयोग हवाई जहाज के काया निर्माण में विशेष रूप से हो रहा है।

## इन्हें भी देखें
*प्रकाशीय तन्तु (ऑप्टिकल फाइबर)

## बाहरी कड़ियाँ
* Fiberglass and health
* International Geosynthetics Society, information on geotextiles and geosynthetics in general.

तंतु, कांच
तंतु, कांच
एल्युमिनियम कांस

right|thumb|300px|२०% एल्युमिनियम वाला एल्युमिनियम कांस (आवर्धन = ५० : १)
ऐल्यूमिनियम और ताम्र की मिश्रधातुएँ, जिनमें ताम्र की मात्रा अधिक हो, **ऐल्यूमिनियम कांस** (ऐल्यूमिनियम ब्रांज़) कहलाती हैं। इनकी विशेषताएँ हैं उच्च दृढ़ता, विधि आकारों में निर्मित किए जाने की क्षमता, क्षय (वेयर) तथा क्लांति (फ़ैटीग) के प्रति उच्च प्रतिरोधशक्ति, सुंदर स्वर्णिम रंग और उष्मा उपचार से धातु का कड़ा और नरम हो सकना। 

ढलाई करते समय सीमावर्ती दानों के चारों और ऐल्युमिना की एक कठोर और चिमड़ी परत जम जाती है, जिससे धातु बाहर से भीतर तक एक समान नहीं रह जाती। इस कठिनाई से बचने के लिए घरिया के पेंदे से पिघली हुई धातु ऊपर चढ़ाई जाती है। इस क्रिया में तलछट को रोकने के लिए विशेष प्रकार की चलनी का उपयोग किया जाता है और पिघली धातु में हलचल रोकने के लिए उसे मंद गति से भीतर डालते हैं। वेल्डिंग संबंधी कठिनाइयाँ अब दूर कर दी गई हैं। ऐल्यूमिनियम कांस में भट्ठी की गंधकमय गैस, समुद्रजल और तनु अम्ल के प्रति प्रतिरोधशक्ति होती है। इसलिए इसका उपयोग बर्तन बनाने में किया जाता है।

साधारणत: तीन प्रकार की मिश्रधातुओं का प्रयोग होता है :

:*(१) पीटकर बनाई गई मिश्रधातु, जिसमें ५ से ७ प्रतिशत ऐल्यूमिनियम रहता है।

:*(२) १० प्रतिशत ऐल्यूमिनियम वाली मिश्रधातु, जिसका प्रयोग ढलाई में और तपाकर इच्छित रूप देने में किया जाता है।

:*(३) मिश्रित ऐल्यूमिनियम कांस, साधारण मिलावट में लौह, निकेल और मैंगनीज़ का उपयोग किया जाता है। ५ प्रतिशत तक मैंगनीज और ३ प्रतिशत तक लोहा मिलाया जा सकता है। अधिक मैंगनीज़ अथवा लोहावाला कांस ऐल्यूमिनियम कांस नहीं कहलाता। इन मिश्रधातुओं से वस्तुएँ ठंढी अवस्था में एक सीमा तक ही पीटकर बनाई जा सकती हैं। अधिकतर तप्त करके ही इनको पीटा जाता है।

## कुछ संरचनाएँ
नीचे की सारणी में सर्वाधिक प्रयुक्त मानक अलमुनियम कांस की संरचनाएं दी गयीं हैं। इसमें दिये गये प्रतिशत भार के अनुसार हैं। शेष भाग ताम्र (कॉपर) है जो सारणी में दर्शाया नहीं गया है।

## बाहरी कड़ियाँ
* Copper Development Association. "Publication Number 80: Aluminium Bronze Alloys Corrosion Resistance Guide", PDF. Retrieved August 5, 2010.
* Copper Development Association. "Publication Number 82: Aluminium Bronze Alloys Technical Data". Retrieved August 5, 2010.

श्रेणी:कांस
श्रेणी:मिश्रधातु
द प्रिंस

**द प्रिंस** इटली के नौकरशाह और राजनीतिक चिंतक निकोलो मैकियावेली की राजनीतिक कृति है। मूल रूप से यह प्रिसिपैटिबस थी, जो 1532 में मैकियावेली की मृत्यु के पांच साल बाद प्रकाशित हुई थी। आधुनिक दर्शन में *द प्रिंस* पहली रचना है। द प्रिस मैकियावेली की सबसे प्रसिद्ध रचनाओं में से है।मैकियावेली को इटली का चाणक्य भी कहते हैं 

## इन्हें भी देखें
*अर्थशास्त्र (ग्रन्थ)

श्रेणी:राजनीति
फॉक्सरिप्लेस

**फॉक्सरिप्लेस** (FoxReplace) फायरफॉक्स, सीमंकी, फ्लॉक तथा अन्य मोजिला आधारित ब्राउजरों हेतु एक मुफ्त तथा मुक्त स्रोत ऍक्सटेंशन है।

## फीचर
* टैक्स्ट स्ट्रिंग हेतु "खोजें तथा बदलें" सुविधा।
* सम्पूर्ण शब्द (Whole words) "खोजें तथा बदलें" का विकल्प।
* रेग्युलर ऍक्सप्रैशन समर्थन।
* अंग्रेजी हेतु Match case का विकल्प।
* एचटीएमएल कोड को इग्नोर करने हेतु विकल्प।
* फाइण्ड-रिप्लेस की एक सूची बनाकर स्टोर की जा सकती है जिससे जब चाहे किसी भी पन्ने पर उन शब्दों को एक क्लिक से बदला जा सकता है। इस सूची को बैकअप हेतु निर्यात भी किया जा सकता है।

## उपयोग
वर्तमान में किसी भी वेब ब्राउजर में "खोजें तथा बदलें" (Find and Replace) सुविधा अन्तर्निर्मित रूप से उपलब्ध नहीं है। फॉक्सरिप्लेस का उपयोग वेब ब्राउजर के द्वारा किसी भी वेब पन्ने पर टैक्स्ट स्ट्रिंग को खोजने तथा बदलने हेतु किया जा सकता है। इसका उपयोग वेब डेवलपमेण्ट कार्यों तथा विकि पन्नों के सम्पादन आदि हेतु किया जा सकता है। इसमें रेग्युलर ऍक्सप्रैशन का समर्थन उपलब्ध होने से सटीक "खोजें तथा बदलें" कमाण्ड चलायी जा सकती है जिस कारण इसका उपयोग विकि पन्नों के सुधार हेतु किया जा सकता है।

कुछ अन्य सम्भावित उपयोग:
* फॉण्ट परिवर्तक के रूप में।
* लिपि परिवर्तक के रूप में। उदाहरण के लिये, इसकी सहायता से आप बंगाली विकिपीडिया को देवनागरी में पढ़ सकते हैं।

## सन्दर्भ

## बाहरी कड़ियाँ
* मोजिला ऍडऑन्स पर फॉक्सरिप्लेस
* फॉक्सरिप्लेस का स्रोत कूट
* FoxReplace से अपने लिये फॉण्ट-परिवर्तक स्वयं बनाइये
* FoxReplace द्वारा सारणी को XML फाइल में बदलना
* फॉक्सरिप्लेस – फायरफॉक्स में उन्नत Find and Replace हेतु एक महाउपयोगी ऍक्सटेंशन (ई-पण्डित)
* '''गाइड''' – फायरफॉक्स में फॉक्सरिप्लेस ऍक्सटेंशन के संस्थापन और प्रयोग की सचित्र विधि (ई-पण्डित)

श्रेणी:मोजिला ऍडऑन
फ्रीवेयर

**फ्रीवेयर** ("फ्री" तथा "सॉफ्टवेयर" से बना) ऐसा कम्प्यूटर सॉफ्टवेयर होता है जो कि उपयोग हेतु निःशुल्क या नाम मात्र के शुल्क पर उपलब्ध होता है। सॉफ्टवेयर जो कि फ्रीवेयर के तौर पर सन्दर्भित किया जाय लगभग हमेशा मालिकाना होता है। कमर्शियल सॉफ्टवेयर को कभी-कभी पेवेयर भी कहा जाता **फ्रीवेयर** ("फ्री" तथा "सॉफ्टवेयर" से बना) ऐसा कम्प्यूटर सॉफ्टवेयर होता है जो कि उपयोग हेतु निःशुल्क या नाम मात्र के शुल्क पर उपलब्ध होता है। सॉफ्टवेयर जो कि फ्रीवेयर के तौर पर सन्दर्भित किया जाय लगभग हमेशा मालिकाना होता है। कमर्शियल सॉफ्टवेयर को कभी-कभी पेवेयर भी कहा जाता है।

## इतिहास

शब्द *फ्रीवेयर* :en:Andrew Fluegelman के द्वारा प्रतिपादित किया गया था, जब वह अपने द्वारा बनाये गये एक कम्युनिकेशन प्रोग्राम जिसका नाम पीसी-टॉक था को बेचना चाहता था, जिसके लिये इसकी कीमत के कारण वह वितरण की पारम्परिक विधियों को प्रयोग नहीं करना चाहता था। Fluegelman ने पीसी-टॉक को असल में एक प्रक्रिया के द्वारा वितरित किया जिसे आजकल शेयरवेयर कहा जाता है। शब्द फ्रीवेयर का वर्तमान प्रयोग आवश्यक नहीं कि Andrew Fluegelman की मूल संकल्पना से मिलता हो।

## मापदण्ड
फ्रीवेयर के रूप में श्रेणीबद्ध सॉफ्टवेयर आमतौर पर असीमित समय के लिये बिना शुल्क या मौद्रिक के पूर्ण रूप से फंक्शनल होता है। फ्रीवेयर शून्य मूल्य पर उपलब्ध मालिकाना सॉफ्टवेयर हो सकते हैं।
 विकासकर्ता आम तौर पर सॉफ्टवेयर के कॉपी, वितरण या व्युत्पन्न (डेरिवेटिव) वर्क बनाने आदि के एक या एकाधिक अधिकार पर बन्दिश लगा देता है। सॉफ्टवेयर लाइसेंस प्रयोग के प्रकार पर बन्दिशें लगा सकता है जैसे व्यक्तिगत उपयोग, वैयक्तिक उपयोग, गैर-लाभकारी उपयोग, गैर-व्यावसायिक उपयोग, अकादमिक उपयोग, व्यावसायिक उपयोग या फिर इन सबका कोई संयोजन। जैसे कि लाइसेंस "व्यक्तिगत हेतु मुफ्त, गैर-व्यावसायिक उपयोग" हो सकता है।

तदनुसार, फ्रीवेयर मुफ्त तथा मुक्त स्रोत सॉफ्टवेयर हो भी सकता है और नहीं भी तथा इन दोनों में अन्तर करने हेतु फ्री सॉफ्टवेयर फाउण्डेशन प्रयोक्ता से फ्री सॉफ्टवेयर को "फ्रीवेयर" न कहने का अनुरोध करती है। इनमें प्रधान अन्तर ये हैं कि मुफ्त सॉफ्टवेयर बिना किसी बन्दिश के उपयोग, अध्ययन तथा संशोधित किया जा सकता है; फ्री सॉफ्टवेयर उपयोग हेतु स्वतन्त्रता का प्रसंग समाविष्ट करता है जबकि फ्रीवेयर फ्री-ऑफ-चार्ज का। फ्रीवेयर शेयरवेयर से भी अलग है, शेयरवेयर प्रयोक्ता से कुछ ट्रायल पीरियड के बाद या फिर अतिरिक्त सुविधायें हेतु भुगतान करने को कहता है।

## इन्हें भी देखें

* मुफ्त सॉफ्टवेयर आन्दोलन
* :en:Gratis versus Libre
* :en:List of commercial video games released as freeware
* :en:List of freeware games
* शेयरवेयर

## सन्दर्भ

## बाहरी कड़ियाँ
* 

*
श्रेणी:सॉफ्टवेयर लाइसेंस
दक्षिणकालिका

**दक्षिणकालिका** हिन्दू धर्म की एक देवी हैं। ये काली माता का ही एक रूप हैं। भगवान श्रीकृष्ण के दक्षिण अंग से उत्पन्न होने के कारण इनका नाम दक्षिणकालिका पड़ा।

## इन्हें भी देखें
* काली माता

श्रेणी:हिन्दू धर्म
श्रेणी:हिन्दू देवियाँ
हरछठ

**हरछठ पूजा **( हलषष्ठी) यह त्यौहार भादों कृष्ण पक्ष की छठ को मनाया जाता है। इसी दिन श्री कृष्ण के बड़े भाई बलराम का जन्म हुआ था।
## व्रत की पात्रता
यह व्रत पुत्र अवाम पुत्रवती दोनों महिलाएं करती है इसके अलावा गर्भवती और संतान प्राप्ति की इच्छा रखने वालीं महिलाएं भी इस व्रत को करती है 
छत्तीसगढ़ में महिलाएं बृहद रूप में इसकी पूजा करती है. मध्य प्रदेश और उत्तर प्रदेश मे भी महिलाएं इस पूजा को करती हैं ।

## व्रत में खाद्य पदार्थ
इस व्रत में पेड़ों के फल बिना बोया अनाज jaise pashar chawal आदि खाने का विधान है।केवल पड़िया (भैंस का बच्चा ) वाली भैंस का दूध।

## पूजन का विधान
यह पूजन सभी पुत्रवती महिलाएं (सौभाग्यवती और विधवा ) करती हैं। यह व्रत पुत्रों की दीर्घ आयु और उनकी सम्पन्नता के लिए किया जाता है। इस व्रत में महिलाएं प्रति पुत्र के हिसाब से छह छोटे मिटटी या चीनी के वर्तनों में पांच या सात भुने हुए अनाज या मेवा भरतीं हैं। जारी (छोटी कांटेदार झाड़ी) की एक शाखा ,पलाश की एक शाखा और नारी (एक प्रकार की लता ) की एक शाखा को भूमि या किसी मिटटी भरे गमले में गाड़ कर पूजन किया जाता है। महिलाएं पड़िया वाली भैंस के दूध से बने दही और महुवा (सूखे फूल) को पलाश के पत्ते पर खा कर व्रत का समापन करतीं हैं। उत्तर प्रदेश के कुछ जगहों पर दीवार पर छट माता बना कर भी पूजा की जाती है ।

## बाहरी कड़ियाँ
* बलदाऊ जयंती आज, संतान प्राप्ति के लिए करें ये व्रत

श्रेणी : हिन्दू त्यौहार
बृहद्देवता

**बृहद्देवता** संस्कृत में छंदशास्त्र का एक प्राचीन ग्रंथ है। इसके रचयिता शौनक माने जाते हैं।

एक प्राचीन ग्रन्थ है, जिसका रचनाकार शौनक को माना जाता है। 6 वेदांगों के अतिरिक्त वेदों के ऋषि देवता, छन्द पद आदि के विषय में जो ग्रन्थ लिखे गये हैं, उनमें यह एक सर्वश्रेष्ठ, प्रसिद्ध और प्राचीन ग्रन्थ है। इस ग्रन्थ में प्रत्येक देवता का स्वरूप, स्थान तथा वैलक्षण्य का वर्णन किया गया है। महाभारत तथा बृहद्देवता की कुछ कथाओं में साम्य भी दिखाई देता है।श्लोक तथा अध्याय अनुमान है कि ईसा के पूर्व आठवीं शताब्दी में अर्थात् पाणिनी के पूर्व तथा यास्क के बाद इसकी रचना हुई है। मैकडोनल के मतानुसार ये शौनेक पुराणोक्त शौनक से भिन्न है। वैदिक देवताओं के नाम कैसे रखे गये, इसका विचार इसमें हुआ है।
## अध्याय एवं श्लोक
इसमें 1200 श्लोक और 8 अध्याय हैं। प्रथम तथा द्वितीय अध्याय में ग्रन्थ की भूमिका है। उसमें प्रत्येक देवता का स्वरूप, स्थान तथा वैलक्षण्य का वर्णन है। भूमिका के अन्त में निपात, अव्यय, सर्वनाम, संज्ञा, समास आदि व्याकरण के विषयों की चर्चा है। यास्क के व्याकरण दृष्टि से अपप्रयोगों पर भी टीकाहै।

## देव उल्लेख
आगे के अध्यायों में ऋग्वेद के देवताओं का क्रमश: उल्लेख है। उसमें कुछ कथाएँ भी हैं। जो देवताओं का महत्व प्रकट करती हैं। महाभारत तथा बृहद्देवता की इन कथाओं में साम्य दिखाई देता है। अनेक विद्वानों का मत है कि महाभारत की कथाएँ बृहद्देवता से ली गई हैं। कात्यायन ने अपने ‘सर्वानुक्रमणी’ तथा सायणचार्य उधृत की हैं। इसमें मधुक, श्वेतकेतु, गालव, यास्क, गार्ग्य आदि अनेक आचार्यों के मत दिये गये हैं। अनेक देवताओं का उल्लेख करने के पश्चात् ये भिन्न-भिन्न देवता एक ही महादेवता के विविध रूप हैं, ऐसी बृहद्देवताकार की धारणा है।

## सन्दर्भ

श्रेणी:वेद
असुरक्षित प्रजातियां

**असुरक्षित** प्रजाति ऐसे जीवों की प्रजाति है जिन्हें अंतर्राष्ट्रीय पर्यावरण संरक्षण संघ (IUCN) द्वारा ऐसी प्रजाति के तौर पर चिह्नित किया गया है भविष्य में जिनका अस्तित्व खतरे में पड़ सकता है। ऐसी प्रजातियों के प्रजनन और सुरक्षा के उपाय अगर न किए जाएं तो वे प्रजातियां विलुप्ति के कगार पर भी पहुंच सकती हैं। 
किसी भी प्रजाति की असुरक्षित स्थिति मुख्यतः उनके आवासीय स्थानों पर प्रतिकूल परिस्थितियों द्वारा, शिकार, पर्यावरणीय प्रदूषण, बिमारी या ऐसे अन्य कारणों की वजह से हो सकती है।

श्रेणी:असुरक्षित जातियाँ
दिव्यावदान

**दिव्यावदान** (अर्थात दिव्य कथाएँ) बौद्ध कथाओं का ग्रंथ है। इन कथाओं में से बहुत सी कथाओं का मूल मूलसर्वास्तिवाद विनय ग्रंथ हैं।

महायानी सिद्धांतों पर आश्रित कथानकों का रोचक वर्णन इस लोकप्रिय ग्रंथ का प्रधान उद्देश्य है। इसका ३४वाँ प्रकरण "महायानसूत्र" के नाम से अभिहित किया गया है। यह उल्लेख ग्रंथ के मौलिक सिद्धांतों की दिशा प्रदर्शित करने में उपयोगी माना जा सकता है। दिव्यावदान, अवदानशतक के कथानक तथा काव्यशैली से विशेषत: प्रभावित हुआ है। इसकी आधी कथाएँ विनयपिटक से और बाकी सूत्रालंकार से संगृहीत की गई हैं। समग्र ग्रंथ का तो नहीं, परंतु कतिपय कथाओं का अनुवाद चीनी भाषा में तृतीय शतक में किया गया था। शुंग वंश के राजा पुष्यमित्र (178 ई.पू.) तक का उल्लेख यहाँ उपलब्ध होता है। फलत: इसके कतिपय अंशों का रचनाकाल द्वितीय शताब्दी मानना उचित होगा, परंतु समग्र ग्रंथ का भी निर्माणकाल तृतीय शताब्दी के बाद नहीं है।

## कथाओं की सूची

## इन्हें भी देखें
* अवदान साहित्य

श्रेणी:संस्कृत ग्रन्थ
श्रेणी:बौद्ध ग्रंथ
नागानन्द

**नागानन्द** (नागों का आनन्द) राजा हर्षवर्धन (606 C.E. - 648 C.E.) द्वारा रचित संस्कृत नाटक है। यह संस्कृत के सर्वश्रेष्ठ नाटकों में से है।

यह नाटक पाँच अंकों में है। इसमें गरुड़ देवता को खुश करने के लिये नागों की बलि देने को रोकने के लिये राजकुमार जिमुतवाहन द्वारा अपना शरीर त्याग की कहानी है।

## बाहरी कड़ियाँ
* ''Nagananda'' - Translated by Palmer Boyd

श्रेणी:संस्कृत ग्रन्थहष ने स्वयं भी उच्चकोटि का लेखक था,जिसने तीन नाटको 'रत्नावली','पिर्यदर्शिका और 'नागानन्द' की रचना की।
श्रेणी:भारतीय साहित्य
नारायणीयम्

**नारायणीयम्** मध्ययुगीन संस्कृत ग्रन्थ है। इसके रचयिता केरल में जन्मे भक्तकवि नारायण भट्टतिरि हैं जिन्होने सोलहवीं शती में इस ग्रन्थ की रचना की।

यह काव्य भागवत पुराण का सार है। इसमें लगभग १८ हजार श्लोक हैं जो भगवान कृष्ण की अराधना के लिये हैं।

## बाहरी कड़ियाँ
* '''नारायणीयम्''' (हिन्दी अर्थ सहित)
* Complete Narayaneeyam - All 1036 verses of Narayaneeyam in font-independent Sanskrit text, with audio
* Narayaneeyam
* Srimad Narayaneeyam Audio with telugu meaning
* Narayanneyam for the young
* Complete Narayaneeyam is also available here 
* Advaita Bhakti through contemplative practice of Narayaneeyam
* Commentary on Narayaneeyam
* Narayaneeya Satsang Samiti
* Narayaneeyam - First Step (Narayaneeyam shlokas in anvaya form with word meanings and simple explanation)
* Narayaneeyam in Malayalam

श्रेणी:संस्कृत ग्रन्थ
श्रेणी:हिन्दू ग्रन्थ
नाट्यकल्पद्रुमम्

**नाट्यकल्पद्रुमम्** नाट्याचार्य विदूषकाचार्य पद्मश्री गुरू माणि माधव चाकयार द्वारा रचित एक संस्कृत ग्रन्थ है। इसमें केरल के प्राचीन संस्कृत नाटक केरल कुटियट्टम के सभी पक्षों का विवेचन है। सम्पूर्ण ग्रंथ प्राचीन संस्कृत गद्य में नाट्यशास्त्र का अनुसरण करते हुए लिखी गयी है। इसपर केरल साहित्य अकादमी पुरस्कार प्रदान किया गया था।

## बाहरी कड़ियाँ
* Natyakalpadrumam at open library
* order Natyakalpadrumam
* Books and films at Sangeet Natak Akademy
* Natyakalpadrumam, Washington
* Publications of Department of Cultural Aaffairs, Govt. of Kerala

श्रेणी:भारतीय साहित्य
श्रेणी:संस्कृत ग्रन्थ
पंचरात्र (नाटक)

**पंचरात्र** भास द्वारा विरचित संस्कृत का नाटक ग्रंथ है। इसकी कथा महाभारत पर आधारित है।

## इन्हें भी देखें
* संस्कृत साहित्य
* संस्कृत नाटक

श्रेणी:संस्कृत ग्रन्थ
श्रेणी:भारतीय साहित्य
श्रेणी:नाटक
सदाचार स्मृति

**सदाचार स्मृति** माध्वाचार्यकृत एक लघुग्रन्थ है। इसमें लगभग ३५ श्लोक हैं। 

इस ग्रन्थ में नित्यकर्मों के बारे में विस्तृत मार्गदर्शन दिया गया है-
* जागरण का सही समय
* प्रात: किये जाने योग्य प्रथम कर्तव्य
* साधक के लिये स्नान की सही विधि
* जप या संध्यावंदन के के लिये सही मंत्र एवं सही विधि
* भगवान की अराधना के समय सही चित्तवृत्ति
* हिन्दुओं के सभी वर्णों के लिये निर्धारित कर्म

## सन्दर्भ
* Hymns of Pious Living

श्रेणी:संस्कृत ग्रन्थ
श्रेणी:हिन्दू ग्रन्थ
सरस्वती भवन ग्रंथमाला

**सरस्वती भवन ग्रंथमाला** नाम से संस्कृत ग्रंथों के प्रकाशन का कार्य सन् १९२० से आरम्भ हुआ। बनारस के संस्कृत कालेज के शासकीय संस्कृत पुस्तकालय द्वारा किया गया।

## इन्हें भी देखें
*सरस्वती भवन पुस्तकालय

## बाहरी कड़ियाँ
https://web.archive.org/web/20080917010336/http://asj.ioc.u-tokyo.ac.jp/eng/html/guide/india/1_3.html

श्रेणी:संस्कृत ग्रन्थ
श्रेणी:भारत के पुस्तकालय
श्रेणी:वाराणसी
षटसंदर्भ

**षट्संदर्भ**, सोलहवीं शती के गौड़ीय वैष्णव भक्त कवि जीव गोस्वामी द्वारा रचित छः संस्कृत ग्रंथ हैं।

षट्सन्दर्भ या छः मानक निम्नवत हैं :

* तत्व सन्दर्भ
* भागवत संदर्भ
* परमात्म संदर्भ
* कृष्ण संदर्भ
* भक्ति संदर्भ
* प्रीति संदर्भ
* कर्म संदर्भ

## बाहरी कड़ियाँ
* Gaudiya Grantha Mandira (Sanskrit Texts)

श्रेणी:संस्कृत ग्रन्थ
सौन्दर्यलहरी

**सौन्दर्यलहरी** (शाब्दिक अर्थ : सौन्दर्य का सागर) आदि शंकराचार्य तथा पुष्पदन्त द्वारा संस्कृत में रचित महान साहित्यिक कृति है। इसमें माँ पार्वती के सौन्दर्य, कृपा का १०३ श्लोकों में वर्णन है।

सौन्दर्यलहरी केवल काव्य ही नहीं है, यह तंत्रग्रन्थ है। जिसमें पूजा, यन्त्र तथा भक्ति की तांत्रिक विधि का वर्णन है। इसके दो भाग हैं- 
* **आनन्दलहरी** - श्लोक १ से ४१
* **सौन्दर्यलहरी** - श्लोक ४२ से १०३

## इन्हें भी देखें
* आनन्दलहरी
* शिवानन्दलहरी

## बाहरी कड़ियाँ
* '''सौन्दर्यलहरी''' (संस्कृत डॉक्युमेण्ट्स पर)
* सौन्दर्यलहरी का हिन्दी काव्यानुवाद - 
: सौन्दर्यलहरी - ३, 
: सौन्दर्यलहरी - ४, 
: सौन्दर्यलहरी - ५
* Source of the Soundaryalahari shloka and the translation
* आनन्दलहरी एवं सौन्दर्यलहरी
*सौन्दर्य लहरी, हिन्दी में

श्रेणी:संस्कृत ग्रन्थ
श्रेणी:हिन्दू ग्रन्थ
तीर्थ प्रबन्ध

**तीर्थ प्रबन्ध** सोलहवीं शती के द्वैत दार्शनिक एवं सन्त श्री वदिराज स्वामी द्वारा संस्कृत में रचित प्रमुख ग्रंथ है। यह ग्रन्थ एक यात्रावर्णन की भांति लिखा गया है जिसमें सम्पूर्ण भारत के तीर्थस्थानों का वर्णन है। इस ग्रन्थ में कुल २३५ श्लोक हैं जो चार अध्यायों में विभक्त हैं। हर दिशा के लिये एक अध्याय है।

## बाहरी कड़ियाँ
* Tirtha prabandha
* Works by Sri Vadiraja Tirtha
* Sri Vadiraja - The Saint

श्रेणी:द्वैत
श्रेणी:संस्कृत ग्रन्थ
श्रेणी:हिन्दू ग्रन्थ
वायु स्तुति

**वायु स्तुति**, त्रिविक्रम पंडिताचार्य द्वारा रचित संस्कृत ग्रन्थ है। इसमें द्वैत दर्शन के संस्थापक श्री माध्वाचार्य की स्तुति है। माध्वाचार्य सम्प्रदाय के लोग उन्हें वायु का अवतार मानते हैं।

## सन्दर्भ
* Mukhya Prana
* Sanskrit Text of Vayu Stuti
* Mukhya Prana - The Avatar of Vayu

श्रेणी:द्वैत
श्रेणी:संस्कृत ग्रन्थ
श्रेणी:हिन्दू ग्रन्थ
वारांगचरित

**वरांगचरित** संस्कृत का काव्यग्रन्थ है। इसके रचयिता जटासिंहनन्दि को माना जाता है जिनका काल ७वीं से ९वीं शती के बीच है। यह जैन धर्म से सम्बन्धित ग्रन्थ है जिसमें ३१ अध्याय हैं।

## इन्हें भी देखें
* जैन साहित्य

श्रेणी:संस्कृत ग्रन्थ
श्रेणी:जैन ग्रंथ
वक्कोम मजीद

**अब्दुल मजीद्** (मलयालम: അബ്ദുൽ മജീദ്; 20 दिसंबर 1909 - 10 जुलाई 2000) बेहतर रूप में जाना **वक्कम मजीद** भारतीय स्वतंत्रता आन्दोलन के अग्रिम पंक्ति के सेनानी और त्रावणकोर-कोचीन राज्य विधानसभा के पूर्व सदस्य था। बीसवीं सदी में केरल के सामाजिक और राजनीतिक दायरे में वह एक असाधारण राजनेता था। एक महान राष्ट्रवादी, उस्का राजनीति आंतरिक मूल्य आधारित, धर्मनिरपेक्ष और मानवीय थे।

## प्रारंभिक जीवन और परिवार
वक्कम मजीद का जन्म त्रावणकोर राजसी राज्य (दक्षिण भारत के वर्तमान केरल) के वक्कम गांव में एक कुलीन मुस्लिम परिवार (पून्तरान विलाकम) में २० दिसम्बर १९०९ को हुआ था। वह प्रसिद्ध समाज सुधारक और पत्रकार वक्कम अब्दुल खादर मौलवि के भतीजे था। उनके पिता का नाम सयिद मुहम्मद और माँ का नाम मुहम्मद बीवि था। मजीद्, मुहम्मद बीवि और सयिद मुहम्मद के चार बेटो में सबसे बड़े थे। उनके भाइयों के नाम मुहम्मद अब्दुल लतीफ़ और उनके बहन का नाम सफ़िया बीबी था।
## सन्दर्भ

## बाहरी कड़ियाँ

* https://web.archive.org/web/20160304071209/http://vmmrcblogspotcom.blogspot.com/2007/05/vakkom-majeed.html
श्रेणी:स्वतंत्रता आंदोलन
श्रेणी:केरल के लोग
श्रेणी:1909 में जन्मे लोग
श्रेणी:२००० में निधन
मुहम्मद हिदायतुल्लाह

**मुहम्मद हिदायतुल्लाह** (17 दिसम्बर 1905 - 18 सितंबर 1992) भारत के पहले मुस्लिम मुख्य न्यायाधीश थे।ये मध्यप्रदेश के प्रथम न्यायधीश भी रहे तथा उन्होंने दो अवसरों पर भारत के राष्ट्रपति के रूप में भी कार्यभार संभाला था।इसके साथ ही वो एक पूरे कार्यकाल के लिए भारत के छठे उपराष्ट्रपति भी रहे। नया रायपुर में स्थित हिदायतुल्लाह राष्ट्रीय विधि विश्वविद्यालय का नाम उनके नाम पर रखा गया है।

## सन्दर्भ

## बाहरी&nbsp;कड़ियाँ

श्रेणी:1905 में जन्मे लोग
श्रेणी:१९९२ में निधन
श्रेणी:भारत के राष्ट्रपति
श्रेणी:भारत के उपराष्ट्रपति
श्रेणी:भारत के मुख्य न्यायाधीश
लेशान के विशाल बुद्ध

**लेशान के विशाल बुद्ध** (सरलीकृत चीनी : 乐山 大佛, पारंपरिक चीनी: 乐山 大佛) तांग वंश (618-907) के शासन के दौरान बनाई गयी गौतम बुद्ध की  ऊँची विशाल प्रतिमा है। इस प्रतिमा को लाल बलुआ पत्थर की चट्टान एमी पर्वत को तराश कर बनाया गया है। यह चीन के दक्षिण में स्थित सिचुआन प्रांत के शहर लेशान में मिनजियांग, दादु और किंग्यी नदी के संगम पर स्थित है। यह दुनिया में सबसे ऊँची पत्थर की प्रतिमा है और इसके निर्माण के समय तो यह दुनिया में बुद्ध की सबसे ऊँची मूर्ति थी।

लेशान की विशाल बुद्ध प्रतिमा सन 1996 के बाद से यूनेस्को विश्व धरोहर स्थल के रूप में सूचीबद्ध है। सन 2008 में सिचुआन में आये भूकंप से यह क्षतिग्रस्त नहीं हुई है।

## इतिहास

## गैलरी


File:Leshan da fo Flickr feet-head modified.jpg|The statue seen from the water.
File:Cliff Side-Leshan Giant Buddha.jpg|The cliff to the left of the statue.
Image:PRC17.jpg|The statue seen from ground level.
image:The Grand One - a. holdrinet.jpg|The statue seen from above.
image:Leshan giant buddha tour.jpg|thumb|The head seen from the staircase.


## सन्दर्भ

## इन्हें भी देखिए
* स्प्रिंग टैम्पल बुद्ध
* हैदराबाद की बुद्ध प्रतिमा
* थाईलैंड के महान बुद्ध

श्रेणी:बौद्ध धर्म
श्रेणी:बुद्ध प्रतिमा
श्रेणी:चीन में बौद्ध धर्म
श्रेणी:गौतम बुद्ध
नेवला

**नेवला** (अंग्रेज़ी: mongoose) एक मांसाहारी स्तनधारी जानवर है जो 'हरपेस्टीडाए' (Herpestidae) जीववैज्ञानिक कुल में आते हैं। इसकी 33 ज्ञात जातियाँ हैं जो सभी दक्षिणी यूरेशिया (भारतीय उपमहाद्वीप समेत) व अफ़्रीका में रहती हैं। माडागास्कर द्वीप पर भी यूप्लेरिडाए (Eupleridae) कुल की चार जातियाँ हैं जिन्हें कभी-कभी नेवला बुलाया जाता है।

## इन्हें भी देखें
* स्तनधारी
* भारतीय पशु और पक्षी

## सन्दर्भ


श्रेणी:नेवले
श्रेणी:एशिया के स्तनधारी
श्रेणी:अफ़्रीका के स्तनधारी
भालचंद्र नेमाडे

**भालचंद्र नेमाडे** (जन्म-१९३८) भारतीय मराठी लेखक, उपन्यासकार, कवि, समीक्षक तथा शिक्षाविद हैं। १९६३ में केवल २५ वर्ष की आयु में प्रकाशित 'कोसला' नामक उपन्यास से उन्हें अपार सफलता मिली। सन १९९१ में उनकी *टीकास्वयंवर* इस कृति के लिए उन्हें साहित्य अकादमी पुरस्कार से सम्मानित किया गया। उन्हें वर्ष २०१४ का प्रतिष्ठित ज्ञानपीठ पुरस्कार दिया जाएगा।श्री नेमाडे की प्रमुख कृतियों में 'कोसला' और 'हिन्‍दू' उपन्‍यास शामिल हैं। उनके साहित्य में 'देशीवाद' (स्वदेशीकरण) पर बल दिया गया है। वह 60के दशक के लघु पत्रिका आंदोलन के प्रमुख हस्ताक्षर थे।

प्राध्यापक भालचंद्र नेमाडे मराठी के प्रसिद्ध लेखक वी.स. खांडेकर, वि.वा. शिरवाडकर, विं.दा. करंदीकर के बाद यह पुरस्कार प्राप्त करने वाले चौथे मराठी लेखक हैं। प्रो. भालचन्द्र नेमाडे मराठी साहित्य में सर्वस्पर्शी तथा सर्वप्रतिष्ठित नाम है। उपन्यास, कविता एवं आलोचना में उनकी विरल ख्याति है। श्री नेमाड़े मराठी आलोचना में 'देसीवाद' के प्रवर्तक हैं। 1963 में प्रकाशित 'कोसला' उपन्यास ने मराठी उपन्यास लेखन में दिशा प्रवर्तन का काम किया। इस उपन्यास ने मराठी गद्य लेखन को पिछली आधी शताब्दी में लगातार चेतना और फॉर्म के स्तर पर उद्वेलित किया। उनके अन्य उपन्यास 'हिन्दू' में सभ्यता विमर्श उपस्थित है। यह कृति काल की आवधारणा की वैज्ञानिक दृष्टि से भाष्य करती है। ग्रामीण से आधुनिक परिसर तक की सामाजिक विसंगतियों को गहराई से अभिव्यक्त करने वाले श्री नेमाड़े मराठी साहित्य की तीन पीढ़ियों के सर्वप्रिय लेखक हैं।

## पुरस्कार
right|thumb|200px|भालचन्द्र नेमाडे : अपने गृहनगर में
* १९९० में साहित्य अकादमी पुरस्कार (आलोचनात्मक कृति 'टीका स्वयंवर' के लिये)
* २०११ में पद्मश्री
* ’साहित्याची भाषा’ के लिये कुरुंदकर पुरस्कार (१९८७)
* ’देखणी’ के लिये कुसुमाग्रज पुरस्कार (१९९१)
* ’देखणी’ केलिये ना.धों. महानोर पुरस्कार (१९९२)
* कुसुमाग्रज प्रतिष्ठान (नाशिक) द्वारा प्रदत्त जनस्थान पुरस्कार, (२०१३)
* ’झूल’ के लिये कर्‍हाड का यशवंतराव चव्हाण पुरस्कार (१९८४)
* महाराष्ट्र फाउंडेशनच का गौरव पुरस्कार (२००१)
* ’बिढार’ के लिये ह.ना. आपटे पुरस्कार (१९७६)
* ’हिंदू एक समृद्ध अडगळ’ के लिये ज्ञानपीठ पुरस्कार-२०१५

## कृतियाँ
### उपन्यास
# हिंदू – जगण्याची समृद्ध अडगळ 2003
# कोसला
# बिढार
# हूल
# जरीला
# झूल

### काव्य
* मेलडी
* देखणी

### आलोचना
# टीक्कास्वयंवर
# साहित्यची भाषा
# तुकाराम
# The Influence of English on Marathi : A Sociolinguistic and Stylistic Study
# Indo-Anglian Writings: Two Lectures
# Nativism (Desivad)

## सन्दर्भ

## बाहरी कड़ियाँ
*देशजवाद का अदम्य योद्धा (प्रफुल्ल शिलेदार)
*Our tradition should not get ‘infected’ by English: Jnanpith winner
*पुस्तक समीक्षा: भालचन्द्र नेमाड़े का महत्वपूर्ण उपन्यास (प्रभासाक्षी)

 
श्रेणी:1938 में जन्मे लोग
श्रेणी:जीवित लोग
श्रेणी:ज्ञानपीठ सम्मानित
श्रेणी:पद्मश्री प्राप्तकर्ता‎
श्रेणी:मराठी साहित्यकार
श्रेणी:साहित्य अकादमी द्वारा पुरस्कृत मराठी भाषा के साहित्यकार
उत्तर प्रदेश राजर्षि टंडन मुक्त विश्वविद्यालय

**उत्तर प्रदेश राजर्षि टंडन मुक्त विश्वविद्यालय** (Uttar Pradesh Rajarshi Tandon Open University) प्रयागराज में स्थित एक सार्वजनिक विश्वविद्यालय है। यह राजर्षि पुरुषोत्तम दास टंडन के नाम पर है। इसका स्थायी परिसर प्रयागराज स्थित फाफामऊ में है।

इस विश्वविद्यालय की स्थापना उत्तर प्रदेश राजर्षि टण्डन मुक्त विश्वविद्यालय, अधिनियम 1999 उत्तर प्रदेश (अधिनियम संख्या-10, 1999) के अन्तर्गत हुई। इस विश्वविद्यालय को दूरस्थ शिक्षा योजना के अन्तर्गत एक मुक्त विश्वविद्यालय, बनाया गया, जिससे पूरे उत्तर प्रदेश में सुनियोजित ढंग से उच्च शिक्षा का प्रचार एवं प्रसार दूरस्थ प्रणाली के माध्यम से संचालित हो सके। आबादी के एक बड़े क्षेत्र में काम कर रहे लोगों, गृहणियों और अन्य वयस्कों को उच्च शिक्षा से जोड़ने तथा उनके उन्नत भविष्य के लिए ज्ञानार्जन हेतु विश्वविद्यालय की स्थापना हुई। विश्वविद्यालय का प्रथम शैक्षणिक सत्र जुलाई, 1999 से प्रारम्भ हुआ।

खासकर दूरदराज और ग्रामीण क्षेत्रों में रहने वाले लोगों, विशेषकर उच्च शिक्षा से वंचित तथा उन लोगों के लिए जो पढ़ाई के माध्यम से स्वतंत्र रूप से ज्ञान प्राप्त करना चाहते हैं उनके लिए इस विश्वविद्यालय में कई योजनाएँ संचालित है। इसके पाठ्यक्रम दूरस्थ पद्धति द्वारा संचालित होते हैं। ग्रामीण विकास डिप्लोमा पाठ्यक्रम में दाखिला लेने के लिए उम्मीदवार का स्नातक होना अनिवार्य है। लेकिन उत्तर प्रदेश राजर्षि टंडन मुक्त विश्वविद्यालय ने बारहवीं कक्षा में भी इसे मान्यता दी है। ग्रामीण विकास में डिप्लोमा पाठ्यक्रम की अवधि एक वर्ष की है लेकिन उत्तर प्रदेश राजर्षि टंडन मुक्त विश्वविद्यालय में एक से तीन वर्ष तक का पाठ्यक्रम है। पाठ्यक्रम का माध्यम केवल हिन्दी और अंग्रेजी ही हैं।

## विश्वविद्यालय स्थापना का उद्देश्य
बढ़ती हुई जनसंख्या के अनुपात में उच्च शिक्षा प्रदान करने वाले संस्थाओं का अभाव है। माध्यमिक शिक्षा पास करने वाले छात्र/छात्राओं को शिक्षा का अवसर नहीं मिल पा रहा है। परम्परागत विश्वविद्यालय के माध्यम से सभी छात्रों को उच्च शिक्षा प्रदान करना एक दुरूह कार्य हो गया है। तमाम शिक्षाविदो ने इस समस्या को दूर करने के लिए विचार/मंथन शुरू किया और वे इस निष्कर्ष पर पहुँचे कि परम्परागत शिक्षा प्रणाली के विकल्प को तैयार किया जाए। इस कड़ी में दूरस्थ शिक्षा परिषद की स्थापना हुई जिसके अन्तर्गत केन्द्र एवं प्रत्येक राज्य में एक मुक्त विश्वविद्यालय खोलने की अनुशंसा की गयी। उत्तर प्रदेश में भी उत्तर प्रदेश राजर्षि टण्डन मुक्त विश्वविद्यालय की स्थापना हुई जिसका मुख्य उद्देश्य परम्परागत प्रणली में प्रवेश न पाने वाले छात्रों का प्रवेश, घरेलू महिलाओं के लिये शिक्षा का अवसर, सरकारी एवं गैर सरकारी सेवारत व्यक्तियों के लिये शिक्षा का अवसर उपलब्ध कराने का प्रयास मुक्त विश्वविद्यालय करा रहा है।

## पाठ्यक्रम
* फर्स्ट डिग्री कार्यक्रम
* स्नातकोत्तर कार्यक्रम
* जनरल डिप्लोमा कार्यक्रम
* सार्टिफिकेट कार्यक्रम
* कंप्यूटर कार्यक्रम
* वोकेशनल कार्यक्रम
* प्रोफेशनल कार्यक्रम
* जागरूकता कार्यक्रम
* प्रौढ़ एवं सतत शिक्षा कार्यक्रम

## सन्दर्भ

## इन्हें भी देखें
* दूरस्थ शिक्षा
* मुक्त अधिगम (ओपेन लर्निंग)
* मुक्त विश्वविद्यालय
* पुरुषोत्तम दास टंडन

## बाहरी कड़ियाँ
* उत्तर प्रदेश राजर्षि टंडन मुक्त विश्वविद्यालय (आधिकारिक वेबसाईट)।

श्रेणी:उत्तर प्रदेश
श्रेणी:उत्तर प्रदेश में विश्वविद्यालय और कॉलेज
श्रेणी:प्रयागराज
वैयाकरण

**वैयाकरण**

वैयाकरण उस व्यक्ति को कहा जाता है जो व्याकरण का विशेषज्ञ हो तथा इस विषय पर पूरा अधिकार रखता हो।

## प्राचीन समय के वैयाकरण
पाणिनि (लगभग ५०० ई॰ पू॰) संस्कृत के सबसे प्रसिद्ध तथा सम्मानित वैयाकरण हुये हैं। अष्टाध्यायी संस्कृत व्याकरण का सबसे प्रतिष्ठित ग्रन्थ है। पाणिनि के पूर्ववर्ती वैयाकरणों में यास्क, शाकटायन, शौनक, शाकल्य, स्फोटायन आदि हुये हैं। 

पाणिनि के परवर्ती वैयाकरणों में कात्यायन मुनि, पतंजलि मुनि आदि शामिल हैं। कात्यायन मुनि ने लगभग ३५० ई॰ पू॰ में टिप्पणी रूप में **वार्तिक** लिखे। तत्पश्चात पतंजलि मुनि ने १५० ई॰ पू॰ के लगभग अष्टाध्यायी पर महाभाष्य नाम से भाष्य लिखा। व्याकरण शास्त्र में पाणिनि, कात्यायन तथा पतंजलि **त्रिमुनि** अथवा **मुनित्रय** कहा गया है।

इस के अतिरिक्त वामन और जयादित्य ने मिलकर ६०० ई॰ के लगभग काशिकावृति की रचना की। यह अष्टाध्यायी की सर्वश्रेष्ठ व्याख्या मानी जाती है। रामचन्द्र (११०० ई॰) ने प्रक्रिया कौमुदी तथा भट्टोजि दीक्षित ने सिद्धान्त कौमुदी नामक प्रक्रिया ग्रन्थों की रचना की। सिद्धान्त कौमुदी की शैली पर मध्यसिद्धान्तकौमुदी की रचना हुयी और वरदराज ने कुछ आवश्यक नियमों को ध्यान में रखते हुये लघुसिद्धान्तकौमुदी की रचना की।

बाद में व्याकरण के दर्शन पक्ष पर अनेक ग्रन्थ लिखे गये। ६०० ई॰ के लगभग भर्तृहरि ने वाक्यपदीय लिखा। इस के अतिरिक्त इन की महाभाष्यदीपिका भी व्याकरण का महत्वपूर्ण ग्रन्थ है। इसी परम्परा में १६५० ई॰ के लगभग कौण्डभट्ट का वैयाकरणभूषणसार और नागेशभट्ट की १७०० ई॰ के लगभग रचित वैयाकरणसिद्धान्त लघुमंजूषा प्रसिद्ध है।

पाणिनी की अष्टाध्यायी परम्परा के अतिरिक्त भी कुछ आचार्यों के नाम से व्याकरण सम्प्रदाय प्रचलित हुये। इन में कातन्त्र, चान्द्र, शाकटायन, हैम, सारस्वत तथा सौपद्म प्रमुख हैं।

कुछ अन्य पुराने वैयाकरण हैं -
* धारेश्वर भोज
* जगन्नाथ पण्डितराज
* स्वरूपाचार्य अनुभूति
* वाचस्पति मिश्र
* हेमचन्द्राचार्य

## आधुनिक समय के कुछ वैयाकरण
* वासुदेव महादेव अभ्यंकर
* बोपदेव
* वागीश शास्त्री

## हिन्दी के वैयाकरण

* दामोदर पण्डित
* कामता प्रसाद गुरु
* किशोरीदास वाजपेयी

## व्याकरण के कुछ पश्चिमी विद्वान्
कुछ पश्चिमी विद्धानों ने भी हिन्दी एवं संस्कृत व्याकरण सम्बन्धी कुछ पुस्तकें लिखी। यद्यपि इन को वैयाकरणों की श्रेणी में तो नहीं रखा जा सकता परन्तु विषय से सम्बन्धित होने से उन का नाम भी नीचे दिया जा रहा है।

* हेरासिम स्तेपनोविच लेबिदोव
* बेंजामिन शूल्ज़
* एडविन ग्रीव्ज
* डंकन फोर्ब्स
* सर मोनियर विलियम्स
* जान जेशुआ केटलेर
* रेवरेंड सेमुअल ऍच॰ केलाग
* पादरी एथरिंगटन साहिब
* पादरी मैथ्यू थामसन एडम
* डॉ॰ ऍल॰ पी॰ टेसीटॅरी
* जेम्स राबर्ट बैलन टाइन
* ऍच॰ सी॰ शोलवर्ग
* डॉ॰ ग्रियर्सन
* राबर्ट काटन मैथर
* कैसियानो बेलिगत्ती
* जॉन बीम्स
* फेड्रिक पिंकॉट
* विलियम प्राइस
* आगस्तस रुडोल्फ हार्नले

## इन्हें भी देखें
* व्याकरण
* संस्कृत व्याकरण
* वैदिक व्याकरण
* संस्कृत व्याकरण का इतिहास
* हिन्दी व्याकरण का इतिहास

श्रेणी:व्याकरण
श्रेणी:संस्कृत व्याकरण
श्रेणी:वैयाकरण
विलुप्ति

[thumb|230px|[मॉरिशस|मॉरीशस का डोडो पक्षी मानव शिकार के कारण विलुप्त हो गया]]

जीव विज्ञान में **विलुप्ति** (extinction) उस घटना को कहते हैं जब किसी जीव जाति का अंतिम सदस्य मर जाता है और फिर विश्व में उस जाति का कोई भी जीवित जीव अस्तित्व में नहीं होता। अक्सर ऐसा इसलिए होता है क्योंकि किसी जीव का प्राकृतिक वातावरण बदल जाता है और उसमें इन बदली परिस्थितियों में पनपने और जीवित रहने की क्षमता नहीं होती। अंतिम सदस्य की मृत्यु के साथ ही उस जाति में प्रजनन द्वारा वंश वृद्धि की संभावनाएं समाप्त हो जाती हैं। पारिस्थितिकी में कभी कभी विलुप्ति शब्द का प्रयोग क्षेत्रीय स्तर पर किसी जीव प्रजाति की विलुप्ति से भी लिया जाता है।

अध्ययन से पता चला है कि अपनी उत्पत्ति के औसतन १ करोड़ वर्ष बाद जाति विलुप्त हो जाती है, हालांकि कुछ जातियां दसियों करोड़ों वर्षों तक जारी रहती हैं। पृथ्वी पर मानव के विकसित होने से पहले विलुप्तियां प्राकृतिक वजहों से हुआ करती थीं। माना जाता है कि पूरे इतिहास में जितनी भी जातियां पृथ्वी पर उत्पन्न हुई हैं उनमें से लगभग ९९.९% विलुप्त हो चुकी हैं। मानवों के आगमन के बाद उसने बहुत सी जातियों को शिकार या अन्य गतिविधियों से विलुप्त कर दिया है और बहुत सी जातियों को विलुप्ति की कगार पर ला खड़ा किया है।

सामूहिक विलुप्ति एक विशेष प्रकार की घटना होती है जिसमें एक छोटे से काल में बहुत सी जातियां विलुप्त हो जाती हैं और पूरी पृथ्वी के सम्पूर्ण जीवन में कमी आती है। सामूहिक विलुप्ति पृथ्वी पर असाधारण है लेकिन जातियों में छिट-पुट विलुप्ति होती रहती है। बहुत से वैज्ञानिक आधुनिक काल में मानवों द्वारा किए गए बदलावों (जैसे की वनों का नाश, प्रदूषण और वातावरण में बदलाव) के कारण तेज़ी से हो रही विलुप्तियों को लेकर चिंतित हैं।

## सन्दर्भ


## इन्हें भी देखें
* जीवाश्म
* जाति (जीवविज्ञान)
* विलुप्त प्राणियों की सूची
* नरसंहार
* जीन पूल

श्रेणी:जीव विज्ञान
श्रेणी:विलुप्ति
श्रेणी:विलुप्त जातियाँ
श्रेणी:पर्यावरण विज्ञान
अर्गट

right|thumb|300px|अर्गट
**अर्गट** एक दवा है जिससे अनैच्छिक मांसपेशियों में संकोच होता है और इसलिए प्रसव के बाद असामान्य रक्तस्राव रोकने के लिए स्त्रियों को दिया जाता है। अधिक मात्रा में खाने पर यह तीव्र विष का गुण दिखाता है। नीवारिका (अंग्रेजी में राई / Rye) नाम के निकृष्ट अन्न में बहुधा एक विशेष प्रकार की फफूँदी (भुकड़ी) लग जाती है जिससे वह अन्न विषाक्त हो जाता है। इसी फफूँदी (लैटिन नाम क्लैवीसेप्स परप्यूरिया) से अर्गट निकाला जाता है। इस फफूँदी लगी नीवारिका को खाने से जीर्ण विषाक्तता (क्रानिक पॉयज़निंग) रोग हो जाने का खतरा रहता है।

## बाहरी कड़ियाँ
* Claviceps purpurea - Ergot Alkaloid
* Ergot article from North Dakota State University, 2002
* Abundant Respirable Ergot Alkaloids from the Common Airborne Fungus Aspergillus fumigatus
* PBS Secrets of the Dead: "The Witches Curse" (concerning the Salem trials and ergot)
* New England Journal of Medicine - Dopamine Agonists and the Risk of Cardiac-Valve Regurgitation
* Parkinson's Drugs Can Damage Heart Valves. HealthDay. January 3, 2007.
* The Reactions of Claviceps purpurea to Variations of Environment
* A Preliminary Study of Claviceps purpurea in Culture
* Observations on the Poisonous Plants of Michigan
* [Viability of Claviceps africana Spores Ingested by Adult Corn Earworm Moths, Helicoverpa zea](http://www.bioone.org.ezproxy.franklincollege.edu/doi/pdf/10.1603/0022-0493(2004)097%5B0764%3AVOCASI%5D2.0.CO%3B2)
* Genetic diversity of Claviceps africana on sorghum and Hyparrhenia
* Windborne spread of ergot disease (Claviceps africana) in sorghum A-lines in Zimbabwe

श्रेणी:औषधि
श्रेणी:कवक
श्रेणी:औषधीय कवक
अवचेतन

**अवचेतन** (सब-कांशस) - जो चेतना में न होने पर भी थोड़ा प्रयास करने से चेतना में लाया जा सके। उन भावनाओं, इच्छाओं तथा कल्पनाओं का संगठित नाम जो मानव के व्यवहार को अचेतन की भाँति अज्ञात रूप से प्रभावित करती रहने पर भी चेतना की पहुँच के बाहर नहीं हैं और जिनको वह अपनी भावनाओं, इच्छाओं तथा कल्पनाओं के रूप में स्वीकार कर सकता है। मानसिक जगत में इसका स्थान अहम्‌ तथा अचेतन व चेतन के बीच माना गया है।

**अवचेतन मन** (Subconscious Mind)- जो हैं वो एक ऐसा खतरनाक ब्रह्मास्त्र है जिसे अगर आपको सही से इस्तेमाल करना आ जाए तो आप इस पुरे विश्व में अपने नाम का डंका बजा सकते हैं। लेकिन अवचेतन मन की प्रोग्रामिंग में कोई गड़बड़ी हो जाए तो ये जितना शक्तिशाली है उससे कई गुना खतरनाक भी साबित हो सकता है। अवचेतन मन को गहराई से समझने के लिए एक उदाहरण का सहारा लेते है- 

उदाहरण- अवचेतन मन की शक्ति एक ऐसी उपजाऊ मिट्टी हैं जिसमें विचाररूपी बीज (अच्छे या बुरे) सभी प्रकार के बीजों को बोया जाए तो यह **अवचेतन मन** की उपजाऊ मिट्टी उन सभी प्रकार के बीजों को उगाकर उनका अस्तित्व पैदा कर देती हैं चाहे वो बीज कांटेदार पेड़ के बुरे विचार (Nagative Thoughts) हो या फिर मीठे फल देने वाले पेड़ के अच्छे विचार। यहां पर मिट्टी का दोष नही है, दोष है बोए गए बीज का। क्योंकि उसी मिट्टी में मिर्ची भी उगती है तो गन्ने की फसल भी, गेहूं भी अंकुरित होता हैं तो नीम जैसे कड़वे पेड़ भी उसी मिट्टी से उपजते हैं। 

इसीलिए पुरानी कहावत है की जैसा बोओगे वैसा ही काटोगे।

किसी भेदभाव के सभी प्रकार के बीजों को समान रूप से पोषण देती है और उन्हें अंकुरित करती है। ठीक उसी प्रकार हमारा **अवचेतन मन** भी काम करता है। ये बस विचारो कि प्रकृति के अनुसार प्रतिक्रिया देता है। चाहे वो दिए गए विचार नकारात्मक हो या फिर सकारात्मक। 

## बाहरी कड़ियाँ
* A Reader's Guide To Pierre Janअवचेतन मन क्या होता है? अवचेतन मन के अन्दर कौन सी शक्तियां निहित होती है और आगे पढ़ें- et: A Neglected Intellectual Heritage
* The Power Of Subconscious Mind  अवचेतन मन की शक्ति के बारे में पूरी जानकारी पढ़ें।

श्रेणी:चेतना
श्रेणी:शब्दार्थ
नीवारिका

right|thumb|250px|नीवारिका

**नीवारिका** (Rye / राई) एक प्रकार की घास है जो गेहूँ की जाति (Triticeae) का सदस्य है। इसका गेहूँ और जौ से नजदीकी सम्बन्ध है। नीवारिका के दाने आटा, ब्रेड, बीअर, ह्विस्की, वोडका एवं जानवरों के चारे के लिये प्रयोग की जाती है। 

## बाहरी कड़ियाँ
* Rolf Schlegel: Genes, markers, and linkage data of rye(Secale cereale L.)*[http://www.desicca.de/Wheat-rye%20introgression]*
* Rolf Schlegel: Current List of Wheats with Rye and Alien *[https://web.archive.org/web/20070627113343/http://www.desicca.de/Rye%20gene%20map/]*
* Rolf Schlegel: Plant breeding updates *[https://web.archive.org/web/20100707102441/http://www.desicca.de/plant_breeding/]*

* Gordon Hillmann: *[https://web.archive.org/web/20071001160728/http://www.ingentaconnect.com/content/arn/hol/2001/00000011/00000004/art00172 New evidence of Lateglacial cereal cultivation at Abu Hureyra on the Euphrates]*, in: The Holocene 11/4 (July 2001), p.&nbsp;383-393.
* ''Growing Rye'' hosted by the UNT Government Documents Department
* Rye recipes
* 

श्रेणी:अनाज
ऍलजी जीऍस २९०

**ऍलजी जीऍस २९०** (कुकी फ्रैश) ऍलजी का एक मोबाइल फोन मॉडल है। यह अब तक ज्ञात एकमात्र फोन है जिसमें हिन्दी का इनस्क्रिप्ट वर्चुअल कीपैड अन्तर्निर्मित है।

## फीचर
* ७.६ सीऍम फुल टचस्क्रीन ए-क्लास यूआइ के साथ।
* आन्तरिक मेमोरी - २२ ऍमबी, २ जीबी माइक्रोऍसडी कार्ड संलग्न, १६ जीबी तक ऍक्पैण्डेबल।
* २ ऍमपी कैमरा, २x डिजिटल जूम, इमेज कैप्चर रिजॉल्यूशन - 1600x1200, 1280x960, 640x480, 400x240, 320x240 वीडियो कैप्चर रिजॉल्यूशन - 320x240, 176x144
* २ वे यूजर इण्टरफेस
* ऑफिस डॉक्यूमेण्ट (doc, xls, ppt) तथा ईबुक (pdf) व्यूअर।
* मल्टीटास्किंग
* वन टच सोशल नेटवर्किंग
* ऑक्सफोर्ड डिक्शनरी
* समर्पित सोशल नेटवर्किंग क्लाइण्ट
* ३.५ ऍमऍम ऑडियो जैक
* इमेज तथा वीडियो ऍडीटिंग
* ९०० mAh लिथियम आयन बैटरी, टाक टाइम - १० घण्टे तक, स्टैण्डबाइ टाइम - अधिकतम ३९० घण्टे तक।
* वायरलेस ऍमऍम रेडियो
* ऍण्टी थैफ्ट मोबाइल ट्रैकर
* ऍक्सलरोमीटर (स्वतः स्क्रीन रोटेशन)
* वॉइस रिकॉर्डिंग
* १००० कॉण्टैक्ट (२० फील्ड)
* टैक्स्ट मैसेज - ५००
* पुश ईमेल
* जावा MIDP 2.1
* ऍक्सैसरीज - बैटरी, चार्जर, मैनुअल, ड्राइवर सीडी, स्टीरियो इयर माइक्रोफोन, यूऍसबी डाटा केबल, २ जीबी मेमोरी कार्ड
* ३जी - **नहीं**

## हिन्दी समर्थन
इस फोन में पूर्ण हिन्दी प्रदर्शन एवं टंकण समर्थन उपलब्ध है। हिन्दी टाइप करने हेतु इसमें इनस्क्रिप्ट लेआउट आधारित वर्चुअल कीबोर्ड उपलब्ध है। इसमें अन्तर्निर्मित हिन्दी शब्दकोष आधारित Auto suggestion सुविधा भी उपलब्ध है जिससे कि टंकण की गति बढ़ जाती है। हिन्दी तथा अंग्रेजी के मध्य स्विच करने के लिये स्पेसबार के बगल में एक बटन है। वर्चुअल कीपैड के द्वारा फोन में सभी ऍप्लीकेशनों में हिन्दी टाइप की जा सकती है। फोन में उपलब्ध ऑपेरा मिनी ब्राउजर के द्वारा सभी हिन्दी साइटें अच्छी तरह पढ़ी जा सकती हैं।

## बाहरी कड़ियाँ
* 
* मेरे प्रिय - मोबाइल और हिन्दी

श्रेणी:मोबाइल फ़ोन
परमाणु जन दायित्व विधेयक

परमाणु संयंत्र में किसी दुर्घटना की स्थिति में शीघ्र मुआवजा सुनिश्चित करने के लिए भारतीय संसद द्वारा 31 अगस्त 2010 को यह विधेयक पारित किया गया। यह विधेयक लोकसभा में 18 संशोधनों के साथ पारित हुआ था।

## बाहरी कड़ियाँ
* https://web.archive.org/web/20100905035342/http://www.bhaskar.com/article/NAT-nuclear-liability-bill-passed-in-parliament-1316118.html

श्रेणी:भारतीय विधेयक
श्रेणी:परमाणु विधेयक
तोरई

right|thumb|200px|तोरई का फल
**तोरई**, तोरी या तुराई (वैज्ञानिक नाम : Luffa acutangula) एक लता है जिसके फल सब्जी बनाने के काम आते हैं, इसे भारत के कुछ राज्यों में "झिंग्गी" या "झींगा" भी कहा जाता है। शिवनगर,मिथिला,बिहार में इसे झिमनी कहा जाता है।यह रक्त वर्धक तथा फाइबर एवं विटामिन्स से भरपूर एक पौष्टिक सब्जी है।  यह वर्षा ऋतु में पैदा होती है। साधारणतया वर्ष में दो बार इसे उगाया जाता है। फरवरी - मार्च और जून - जुलाई।

आयुर्वेद में बताया गया है कि तोरई पचने में आसान होती है, पेट के लिए थोड़ी गरम होती है। कफ और पित्त को शांत करने वाली, वात को बढ़ाने वाली है। वीर्य को बढ़ाता है, घाव को ठीक करता है, पेट को साफ करता है, भूख को बढ़ाता है और हृदय को ठीक करता है। इतना ही नहीं यह कुष्ठ, पीलिया, तिल्ली (प्लीहा) रोग, सूजन, गैस, कृमि, गोनोरिया, सिर के रोग, घाव, पेट के रोग, बवासीर में भी उपयोगी है। कृत्रिम विष, दमा, सूखा खाँसी, बुखार को ठीक करता है।

## परिचय
तोरई बेल वाली फसल है, जो जायद तथा खरीफ ऋतु में सफलतापूर्वक देश के कई स्थानों में लगायी जाती है। इसके नर व मादा पुष्प एक ही बेल पर अलग-अलग स्थान पर तथा अलग-अलग समय पर खिलते हैं। नर पुष्प पहले तथा गुच्छों में लगते हैं जबकि मादा पुष्प बेल की पार्श्र्व शाखाओं पर व अकेले लगते हैं। पुष्प का रंग चमकीला पीला एवं आकर्षक होता है। मादा पुष्प के निचले भाग में फल की आकृतियुक्त अण्डाशय होता है जो निषेचन के पश्चात फल का निर्माण करता है। पुष्प सांयकाल में 5 से 8 बजे के दौरान खिलते हैं। पुष्पन के दौरान नर पुष्पों से जीवित व सक्रिय परागकण प्राप्त होते हैं, साथ ही मादा पुष्पों की वर्तिकाग्र निषेचन के लिए अत्यधिक सक्रिय होती है। तुरई मे परपरागण द्वारा निषेचन होता है जो मुख्यत: मधुमक्खियों द्वारा सम्पन्न होता है।

## तोरई के प्रकार
### घिया तोरई

यह मुलायम गाढ़े हरे रंग की तोरई (वैज्ञानिक नाम : *Luffa Aegyptiaca*  ) है जो पूरे भारतीय उपमहाद्वीप में उगाई जाती है। बिहार के कुछ जगहों पर इसे घिउरा और नेनुआ भी कहा जाता है।पकने के बाद इसका फाइबर कठोर हो जाता है, अतः यह फिर खाने योग्य नही रहती किन्तु कठोर फाइबर के कारण इसका उपयोग रगड़कर बर्तनों आदि की सफाई में उपयोग में लाया जाता है। पालतू पशुओं की त्वचा की सफाई में भी पकी तोरई का इस्तेमाल होता है। कच्ची हरी तोरई में विटामिन्स की भरपूर मात्रा होती है, इसके अधिक सुपाच्य होने के कारण हर आयु के मनुष्य व रोगी इसे पौष्टिक आहार के रूप में प्रयोग में लाते हैं। भारतवर्ष में घिया तोरई की प्राजाति बहुत अधिक प्रचलित है।

## सन्दर्भ

## इन्हें भी देखें
*घेवड़ा या गिलकी

## बाहरी कड़ियाँ
* कैसे करें तोरई का संकर बीज उत्पादन
* GRIN Species Profile

श्रेणी:फल सब्ज़ियाँ
श्रेणी:भारतीय वनस्पति
लाघव चिह्न

**लाघव चिह्न** (॰) हिन्दी में एवं देवनागरी लिपि आधारित अन्य भाषाओं में संक्षिप्ति चिह्न के रूप में प्रयोग होता है। इसका यूनिकोड कूट मान 0970 है।

अंग्रेज़ी में संक्षेपीकरण के लिये फ़ुलस्टॉप (.) का प्रयोग किया जाता है, हिन्दी में इस कार्य के लिये लाघव चिह्न (॰) होता है। प्रायः यह चिह्न कुंजीपटल पर अथवा टंकण उपकरण में सुलभ न होने से लोग इसके स्थान पर फ़ुलस्टॉप का ही प्रयोग कर लेते हैं जो कि अशुद्ध है।

**उदाहरण**: 
:शुद्ध - *डॉ॰ राजेन्द्र प्रसाद*, 
:अशुद्ध - *डॉ. राजेन्द्र प्रसाद*, 

:शुद्ध - *ऍम॰ ए॰*, 
:अशुद्ध - *ऍम. ए.*

हिन्दी शून्य अंक का चिह्न (०, यूनिकोड कूट मान 0966) भी इससे मिलता-जुलता होने से कई बार लोग अज्ञानतावश लाघव चिह्न के स्थान पर हिन्दी के शून्य अंक का प्रयोग कर लेते हैं। इनमें अन्तर यह है कि एक तो लाघव चिह्न आकार में शून्य से छोटा होता है दूसरा शून्य जहाँ क्षैतिज रूप से पंक्ति के मध्य में होता है, लाघव चिह्न क्षैतिज रूप से ऊपर की ओर होता है।

## लाघव चिह्न टाइप करना
* हिन्दी के मानक कुंजीपटल इनस्क्रिप्ट द्वारा लाघव चिह्न टाइप करने हेतु विण्डोज़ में "Devanagari - InScript" नामक आभासी कुंजीपटल जोड़ें। अब दायीं **ALT** कुंजी (AltGr) के साथ **,** (Comma) कुंजी दबाएँ।

* इस चिह्न को टाइप करने की सरलतम विधि है कि किसी भी वर्ड प्रोसैसर में इसके यूनिकोड कूट 0970 को टाइप करें तथा उसे चयन करके Alt-X दबा दें, वह लाघव चिह्न में परिवर्तित हो जायेगा।

* विकिपीडिया सम्पादित्र में लाघव चिह्न टाइप करने के लिये सम्पादन पृष्ठ के नीचे दिये गये "सम्पादन उपकरण" में देवनागरी चुनें। इसमें हिन्दी अंकों के बाद सबसे अन्तिम स्थान पर लाघव चिह्न दिया गया है। पुष्टि करने के लिये बटन पर माउस प्वाइंटर रोककर टूल टिप चयनित करें।

## सन्दर्भ

श्रेणी:हिन्दी
श्रेणी:देवनागरी
चिचिड़ा

right|thumb|250px|चिचिड़ा की लता पर लगा फल

**चिचिड़ा** एक लता वाली वनस्पति है जिसके फल लम्बे, पतले, बेलनाकार होते हैं। फलों का रंग सफेद-हरा होता है। इसकी सब्जी बनती है। 

## बाहरी कड़ियाँ
* Growing Snake Grouds in the United States
* A recipe for cooking snake gourd (with photo).
* Snake Gourd Raita
* Trichosanthes cucumerina Linn. improves glucose tolerance and tissue glycogen in non insulin dependent diabetes mellitus induced rats

श्रेणी:क्युकरबिटेसियाए
श्रेणी:फल सब्ज़ियाँ
घेवड़ा

right|thumb|घेवड़ा की लता, पुष्प एवं फल
right|thumb|250px|गिल्की के परिपक्व फल के सूखने पर उसके अन्दर की रेशेदार रचना
**घेवड़ा** (वैज्ञानिक नाम : Luffa aegyptiaca) को 'नेनुआ' और 'गिलकी' आदि नामों से भी जाना जाता है। यह एक लता वाली वनस्पति है जिसके फलों की सब्जी बनती है। इसके फूल पीले रंग के होते हैं। 

## इन्हें भी देखें
*तोरई

## बाहरी कड़ियाँ
*रसीली गिलकी की सब्जी बनाने की विधि
* Multilingual taxonomic information at the University of Melbourne
* ''Luffa aegyptiaca'' Picture

श्रेणी:फल सब्ज़ियाँ
श्रेणी:भारतीय वनस्पति
श्रेणी:रेशेदार फल
श्रेणी:सब्ज़ी
करेला

**करेला** या मोमोर्दिका चारैन्टिया कुकुरबिटेसी कुल की एक उष्णकटिबंधीय और उपोष्णकटिबंधीय लता या बेल है जिसे एशिया और कैरेबियाई क्षेत्रोन में इसके खाद्य फल के लिए व्यापक रूप से उगाया जाता है। इसके फलों का स्वाद कड़वा होता है हालाँकि किस्म के अनुसार इसके फलों का आकार और कड़वाहट की तीव्रता बदलती रहती है। करेला की उत्पत्ति भारत में हुई और इसे 14 वीं शताब्दी में चीन में पेश किया गया था। पूर्वी एशिया, दक्षिण एशिया और दक्षिण पूर्व एशिया के व्यंजनों में इसका उपयोग व्यापक रूप से किया जाता है।

## वनस्पति
करेला यह द्विलिंगाश्रयी (एक बेलपर नरफूल और मादा फूल आते हैं।) शाखायुक्त वनस्पती है। इसके बुंदे पर खाँच होती है। कोमल भाग अधिक रेशेदार होता है। साधी,पतली और लंबे तणाव के आधारपर यह बेल ऊपर चढती है। पत्ते सादे, वलयाकृती, हस्ताकृती और ५-७ दल में विभाजित होते है। फूल एकलिंगी और पिली होती। है। ५-१० सेंमी लांब, सवृंतावर(लांब देठावर) येतात. कच्ची फळे हिरवी किंवा पांढरी व पक्की फळे गर्द नारिंगी, ५-१५ सेंमी लांब, निलंबी (लोंबकळणारी-suspending), विटीच्या आकाराची व चवीला कडू असून त्यांवर लहान मोठ्या पुटकुळ्या असतात. ती भाजीकरिता उपयुक्त असतात.

## परिचय

## औषधी उपयोग
करेले का फल ठंडा और पौष्टिक होता है। वह खानेपर पचनक्रिया में सुधार होता है।
खाँसी, पित्त, गठिया, त्वचारोग, कुष्ठरोग, बद्धकोष्ठता, मधुमेह विकार पर यह गुणकारी होता है।
करेले की सब्जी या करेले का रस नियमित सेवन करने से वजन कम होता है। करेले का ज्यूस मानव शरीर के लिए बहुत लाभकारी होता है 
करेले अ, ब और क यह जीवनसत्त्व होते हैं।
इतर उपयोग
करेले के कोमल फल का सब्जी के रुप में पाककृती बनाने के लिए मदत मिलती है। 
संबधित कहावत
करेला ऊपर से नीम चढ़ा।

## बाहरी कड़ियाँ
*करेले के बारे में विस्तृत जानकारी (विकासपीडिया)
*कड़वा करेला है औषधीय गुणों से भरा (लाइव हिन्दुस्तान)
*करेला की खेती  (एग्रोपीडिया)
*करेला की आर्गनिक, जैविक खेती व उन्नत खेती
*करेला (ग्रामीण सूचना एवं ज्ञान केन्द्र)
* करेले की खेती
* शुगर कंट्रोल में करेला कर सकता है कमाल https://shreeshiv267.blogspot.com/2025/03/blog-post_14.html

* The National Bitter Melon Council
* Bitter Melon Monograph by Harvard Medical School and Natural Standard Research Collaboration
* Detailed botanical description
* "An Acquired Taste." Article about bittermelon in *[[Hana Hou!]]* Vol. 10, No. 1 (February/March 2007).
* Rain-tree
* Research on Bitter Melon and other vegetables as treatment for Diabetes / Glucose level reduction
* ITIS report
* Ampalaya (Momordica Charantia)
* Ampalaya (Momordica charantia) Herb
* Bitter Melon Studies
* Medical Uses
* Bitter Melon Extract Decreased Breast Cancer Cell Growth
* करेला को लाब

 

श्रेणी:क्युकरबिटेसियाए
श्रेणी:भारतीय वनस्पति
श्रेणी:फल सब्ज़ियाँ
मछलीशहर

**मछलीशहर** (Machhlishahr) भारत के उत्तर प्रदेश राज्य के जौनपुर ज़िले में स्थित एक नगर है।

## ऐतिहासिक पृष्ठभूमि
मछलीशहर उत्तर प्रदेश का एक प्रमुख नगर और व्यापारिक स्थान है। पूर्वी उत्तर प्रदेश के जौनपुर जिले में स्थित मछलीशहर को तहसील का दर्जा प्राप्त है। नेशनल हाइवे 31 मछलीशहर से होकर गुजरता है जो पश्चिमी तरफ प्रतापगढ़ रायबरेली और लखनऊ को मछलीशहर से जोड़ता है तो पूर्वी तरफ जौनपुर और बनारस से मछलीशहर को जोड़ता है। मछलीशहर सुरक्षित लोकसभा सीट है जिसके तहत पांच विधानसभा आती हैं। मछलीशहर - जंघई - भदोही चार-लेन हाईवे निर्माणाधीन है, जिससे इस क्षेत्र के विकास को गति मिलेगी।

## अर्थ-व्यवस्था
चुंगी चौराहे से लेकर सुजानगंज चौराहे तक मछलीशहर बाजार फैला हुआ है। यहां पर अधिकतर घरों में प्रथमतल पर दुकानें हैं। इसी कारण से मछलीशहर का नगरीकरण वर्टिकल है। यहां जनसंख्या घनत्व दिल्ली की तरह ही काफी ज्यादा है।

## जनसांख्यिकी
2011 की जनगणना के अनुसार, मछलीशहर की जनसंख्या 26,107 है जिसमें 51% पुरूष तथा 49% महिलाएं हैं। यहां की साक्षरता दर 77.43% है जोकि राष्ट्रीय औसत (59.5%) से ज्यादा है। पुरुष साक्षरता दर जहां 83.85% है,वहीं महिलाओं की साक्षरता दर 70.86% है। यहां की 18% आबादी छः साल से कम की है।

## संस्कृति
मछलीशहर हिन्दू और मुसलमान में आपसी सौहार्द के लिए विख्यात है। यहां होली, दिपावली तथा ईद बहुत ही हर्षोल्लास के साथ मनाया जाता है।

## इन्हें भी देखें
* जौनपुर ज़िला
* मऊ
* राजेसुल्तानपुर
* फैजाबाद
* अयोध्या
* जौनपुर

## सन्दर्भ

श्रेणी:जौनपुर ज़िला
श्रेणी:उत्तर प्रदेश के नगर
श्रेणी:जौनपुर ज़िले के नगर
धसान नदी

**धसान नदी** मध्य भारत में बहने वाली बेतवा की सहायक नदी है जो इससे दायें से आकार जुड़ती है। यह नदी मध्य प्रदेश के रायसेन ज़िले से निकलती है और उत्तर प्रदेश के ललितपुर जिले के साथ मध्य प्रदेश की सीमा का निर्धारण करती है। धसान नदी पर एक बहुत ही बड़ा बांध बनाया गया है। जिसका नाम सुजारा बांध रखा गया है। जिससे कई जनपद पंचायतों को लाभ मिला है। जैसे बल्देवगढ़ टीकमगढ़ आदि और ग्रामीणों का तेजी से विकास हुआ है और लोगों को रोजगार के अवसर प्रदान किए 

श्रेणी:भारत की नदियाँ
किरमिच

right|thumb|300px|लकड़ी और किरमिच से बनी नाव
**किरमिच** या **कैनवस** (canvas) मोटा, मज़बूत, सरल-बुनाई वाला कपड़ा है। इसका उपयोग जूते, तम्बू, पोत आदि बनाने में होता है। इसके उपर पेंट करने के लिये भी इसका उपयोग किया जाता है।

श्रेणी:बुनाई
श्रेणी:चित्रकला सामग्री